हेब्बर ने अपने फेसबुक पेज पर पोस्ट कर लिखा कि मुझे मीडिया के जरिए ही पता चला कि मेरी पत्नी को भाजपा की ओर से प्रलोभन दिया गया था लेकिन ऐसा कुछ भी नहीं है। उनकी पत्नी को ऐसा कोई फोन नहीं आया था। कांग्रेस विधायक ने कहा कि यह ऑडियो पूरी तरह से फर्जी है, टेप में मेरी पत्नी की आवाज नहीं है। उन्होंने लिखा कि अपने राजनीतिक फायदे के लिए ऐसा फर्जी टेप जारी करने वाले को 'धिक्कार' है। इसके साथ ही हेब्बर ने कहा कि मैं अपने क्षेत्र के लोगों को धन्यवाद देता हूं कि उन्होंने मुझे दोबारा मौका दिया। मैं उनके लिए काम करता रहूंगा।